CELEX: C2005/143/71
Language: fi
Date: 2005-06-11 00:00:00
Title: Asia T-117/05: Andreas Rodenbrökerin ym. 9.3.2005 Euroopan yhteisöjen komissiota vastaan nostama kanne

11.6.2005   
            
            
               FI
            
            
               Euroopan unionin virallinen lehti
            
            
               C 143/37
            
         Andreas Rodenbrökerin ym. 9.3.2005 Euroopan yhteisöjen komissiota vastaan nostama kanne
   (Asia T-117/05)
   (2005/C 143/71)
   Oikeudenkäyntikieli: saksa
   Andreas Rodenbröker, Hövelhof (Saksa), ym. ovat nostaneet 9.3.2005 Euroopan yhteisöjen ensimmäisen oikeusasteen tuomioistuimessa kanteen Euroopan yhteisöjen komissiota vastaan. Kantajien edustaja on asianajaja H. Glatzel.
   Kantajat vaativat, että ensimmäisen oikeusasteen tuomioistuin
   
               —
            
            
               kumoaa neuvoston direktiivin 92/43/ETY (1) mukaisesta luettelosta Atlantin luonnonmaantieteellisellä vyöhykkeellä olevista yhteisön tärkeinä pitämistä alueista 7 päivänä joulukuuta 2004 tehdyn komission päätöksen seuraavien alueiden luokittelun osalta
               
                           —
                        
                        
                           DE 4117-301 ”Sennebäche”
                        
                     
                           —
                        
                        
                           DE 4118-301 ”Senne mit Stapellager Senne”
                        
                     
                           —
                        
                        
                           DE 4118-401 ”Vogelschutzgebiet Senne mit Teutoburger Wald” sekä
                        
                     
                           —
                        
                        
                           DE 4118-302 ”Holter Wald”
                        
                     sikäli kuin on kyse kantajien omistamista alueista, heidän käytettävissään olevista alueista (maanvuokra) tai alueista, joiden maankäytön suunnitteluun he voivat osallistua
            
         
               —
            
            
               velvoittaa vastaajan korvaamaan oikeudenkäyntikulut.
            
         Oikeudelliset perusteet ja pääasialliset perustelut
   Kantajat omistavat alueet, jotka sisällytettiin riidanalaisessa päätöksessä yhteisön tärkeinä pitämistä alueista laadittuun luetteloon luontodirektiivin mukaan suojeltavien luontotyyppien ja lajien olemassaolon perusteella.
   Kantajat väittävät, että
   
               —
            
            
               heidän omistusoikeuksiaan on supistettu ratkaisevasti riidanalaisella päätöksellä sikäli kuin on kyse heidän maa-alueidensa vapaasta käytöstä
            
         
               —
            
            
               tämä omistusoikeuksien loukkaaminen on lainvastaista, koska kyseessä on menettelymääräysten rikkominen ja harkintavallan väärinkäyttö, sillä väitettyjä suojeltavia luontotyyppejä ja eläinlajeja ei joko esiinny kyseisillä alueilla lainkaan tai ainakaan niiden edustavuus tai populaation koko eivät täytä luontodirektiivin liitteessä III olevia kriteerejä.
            
         
      (1)  Luontotyyppien sekä luonnonvaraisen eläimistön ja kasviston suojelusta 21 päivänä toukokuuta 1992 annettu neuvoston direktiivi 92/43/ETY (EYVL L 206, s. 7).